**Էսփերանս**, քաղաք Արևմտյան Ավստրալիա նահանգում։ Նույնանուն շրջանի կենտրոնը։ Ըստ 2006 թվականի վիճակագրության՝ բնակչությունը 9536 մարդ է։

Կլիմա
-----

Էսփերանսը գտնվում է Արևմտյան Ավստրալիայի հարավում՝ Հնդկական օվկիանոսի ափին։

| Էսպերանսի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Ռեկորդային բարձր °C (°F) | 46.9 (116.4) | 46.7 (116.1) | 44.0 (111.2) | 40.1 (104.2) | 34.5 (94.1) | 27.7 (81.9) | 27.6 (81.7) | 32.1 (89.8) | 34.9 (94.8) | 40.9 (105.6) | 42.7 (108.9) | 45.3 (113.5) | 46.9 (116.4) |
| Միջին բարձր °C (°F) | 26.2 (79.2) | 26.0 (78.8) | 25.1 (77.2) | 23.4 (74.1) | 20.7 (69.3) | 18.3 (64.9) | 17.4 (63.3) | 18.2 (64.8) | 19.5 (67.1) | 21.4 (70.5) | 23.3 (73.9) | 24.6 (76.3) | 22.0 (71.6) |
| Միջին ցածր °C (°F) | 15.9 (60.6) | 16.4 (61.5) | 15.3 (59.5) | 13.5 (56.3) | 11.2 (52.2) | 9.3 (48.7) | 8.5 (47.3) | 8.8 (47.8) | 9.6 (49.3) | 11.1 (52) | 12.9 (55.2) | 14.5 (58.1) | 12.2 (54) |
| Ռեկորդային ցածր °C (°F) | 8.3 (46.9) | 8.0 (46.4) | 7.4 (45.3) | 5.5 (41.9) | 2.9 (37.2) | 2.2 (36) | 1.4 (34.5) | 2.5 (36.5) | 2.7 (36.9) | 3.6 (38.5) | 4.9 (40.8) | 6.6 (43.9) | 1.4 (34.5) |
| Տեղումներ մմ (դյույմ) | 34.1 (1.343) | 25.3 (0.996) | 34.0 (1.339) | 39.5 (1.555) | 63.1 (2.484) | 72.8 (2.866) | 91.5 (3.602) | 86.3 (3.398) | 66.6 (2.622) | 43.5 (1.713) | 34.5 (1.358) | 22.0 (0.866) | 615.2 (24.22) |
| Միջ. տեղումների օրեր (≥ 0.2mm) | 6.4 | 5.9 | 8.9 | 9.6 | 13.0 | 15.5 | 16.4 | 15.9 | 14.3 | 10.8 | 9.2 | 7.0 | 132.9 |
| Միջին օրական արևային ժամ | 10.5 | 10.2 | 8.9 | 6.3 | 6.1 | 6.2 | 5.7 | 5.8 | 7.5 | 9.5 | 10.3 | 10.5 | 8.13 |
| *աղբյուր: {{{աղբյուր 1}}}* |

Պատմություն
-----------

Փինք Լեյք լիճը մայրամուտին
Առաջին մարդիկ՝ ավստրալիացի աբորիգենները, այս վայրերում հայտնվել են 20 000 տարի առաջ։ Դա եղել է նունգար ցեղը։

Եվրոպացիները ժամանակակից Էսփերանսի շրջան են այցելել 1627 թվականին, երբ այստեղ է լողացել հոլանդական արշավախումբը՝ *Gulde Zeepaard* նավով։ Առաջինը ափ են իջել ֆրանսիացի նավաստիները, որոնք փոթորիկից փրկվելու վայր էին փնտրում։ Նրանք ափին են մոտեցել 2 նավով՝ *L'Esperance* («Հույս») և *Recherche* («Որոնում»)։ Դա տեղի է ունեցել 1792 թվականին։ Նավի անունով էլ ֆրանսիացիները անվանել են տեղանքը՝ «Էսփերանս»։ Ոչ հեռու գտնվող արշիպելագն էլ ստացել է մյուս նավի անունը։

1802 թվականին Ավստրալիայի հարավային ափի երկայնքով առագաստանավով այս տեղանքով է անցել Մեթյու Ֆլիդենսը իր թիմով․ նրանք այցելել են նաև այս վայրերը։

19-րդ դարի ընթացքում ժամանակակից Էսփերանսայի շրջանը որպես բազա է ծառայել կետերի և փոկերի որսորդների համար, որոնք այստեղ են եկել ինչպես Վան Դիմենի Երկրից, այնպես էլ Ամերիկայից և Ֆրանսիայից։ Որպես սննդի հիմնական աղբյուր է ծառայել ձուկը, ագեվազի և սագի միսը։

1841 թվականին այստեղ է եղել Էդվարդ Ջոն Էյրը, որը Ադելաիդայից Օբլանի էր գնում։

1863 թվականին այստեղ են հաստատվել Դեմպստեր եղբայրները, որոնցից մեկը՝ Էնդրյու Դեպստերը (անգլ.՝ Andrew Dempster), 1866 թվականին 100 000 ակր հողի սեփականության վկայական է ձևակերպել (մոտ 404,7 կմ²)։

19-րդ դարի վերջին՝ Արևմտյան Ավստրալիայի տարածքում ոսկու հանքավայրերի հայտնաբերումից հետո (Կալգուրլի, Դանդասի և Կուլգարդի շրջաններում) Էսփերանսում կյանքը լուրջ փոփոխությունների է ենթարկվել։ Էսփերանսը վերածվել է հետախույզների և արկածախնդիրների համար առաջնային կետի, որոնք ուղևորվում էին դեպի Գոլդֆիլդս շրջան («Ոսկե դաշտեր»)։

1897 թվականին այստեղ արդեն գործում էին երկու թերթ, մեկ գարեջրի գործարան և չորս հյուրանոց։ Բայց բոլորին հյուրանոցները դեռ չէին հերիքում, և որոշ արկածախնդիրներ ստիպված էին գիշերել վրաններում կամ բաց երկնքի տակ՝ ծովափին։ 

Քաղաքային լողափ
Էսփերանս նավահանգիստ
Ապա այստեղ են եկել ֆերմերները և 1912 թվականին Էսփերանսի շուրջը արդեն եղել է 60 ֆերմերային տնտեսություն։ Սկսվել է բերրի Մալի շրջանի հիմնադրումը, սակայն 1920-ական թվականների վերջին և 1930-ական թվականների սկզբին Մեծ ճգնաժամը քայքայել է ֆերմերային տնտեսությունների 75%-ը։ Սկզբում քաղաքում տնտեսական կյանքի վերականգնումը դանդաղ էր ընթանում, բայց 1940-ականների վերջին պարզվել է, որ Էսփերանսից հյուսիս գտնվող հողերը թաքցնում են պղնձի, ցինկի և սուպերֆոսֆատների հանքավայրեր։ 1950-60-ական թվականներին միջոցներ են ձեռնարկվել Էսփերանսում մի ամբողջ գյուղատնտեսական շրջան ստեղծելու համար։ Ներկայումս քաղաքում բյուջեի համալրման հիմնական աղբյուրներն են արդյունաբերությունը, գյուղատնտեսությունը, զբոսաշրջությունը և ձկնորսությունը։

Բնակչություն
------------

Ըստ 2006 թվականի մարդահամարի՝ Էսփերանսում բնակվում է 9536 մարդ, որից 4626-ը՝ տղամարդ, իսկ 4910-ը՝ կին։ Աբորիգեն բնակիչները կազմում են 5,1% (483 մարդ)։

Տրանսպորտ
---------

Քաղաքը միացած է «Արևելք-Արևմուտք» տրանսպորտային միջանցքին մինչև Կալգուրլ երկաթգծով։ Քաղաքում կա նաև նավահանգիստ և Էսփերանս օդանավակայանը։

Նշանավոր բնիկներ և բնակիչներ
----------------------------

* Դեն Փերիս — ավստրալիացի դերասան
* Քվինեդ Լինչ — ավստրալիական ֆուտբոլի խաղացող
* Ջորջ Հարիսոն — The Beatles խմբի կիթառահար, այցելել է այս վայրերը

Քույր քաղաքներ
--------------

* Ֆրանսիա Սեն Մարտեն դը Ռե Ֆրանսիա

Ծանոթագրություններ
------------------

1. 1 2
2. ↑
3. 1 2  "2006 Census QuickStats : Esperance (Urban Centre/Locality)" (in անգլերեն). Australian Bureau of Statistics. Արխիվացված է the original 2012 թ․ սեպտեմբերի 5-ին. Retrieved 2011 թ․ դեկտեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)
4. 1 2 3 4 5 6 7 8 9  "History" (in անգլերեն). Esperance. Արխիվացված է the original 2010 թ․ օգոստոսի 12-ին. Retrieved 2011 թ․ դեկտեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)
5. 1 2  "History and Development of the Port" (in անգլերեն). Esperance Ports Sea and Land, Western Australia. Արխիվացված է the original 2011 թ․ փետրվարի 18-ին. Retrieved 2011 թ․ դեկտեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  Wendy Birman. "Dempster, Andrew (1843–1909)" (in անգլերեն). Australian Dictionary of Biography. Արխիվացված է the original 2016 թ․ հունվարի 10-ին. Retrieved 2011 թ․ դեկտեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  "Dates + News" (in անգլերեն). Esperance Senior High School. Արխիվացված է the original 2012 թ․ մարտի 21-ին. Retrieved 2011 թ․ դեկտեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* "Main Page" (in անգլերեն). Shire of Esperance. Retrieved 2011 թ․ դեկտեմբերի 4.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) |
|  |
| Չափորոշչային վերահսկողություն | LCCN: n86043828 · VIAF: 137288223 · WorldCat VIAF: 137288223 |

 |